钦定古今图书集成/理学汇编/学行典/第226卷 > 《颍考叔祠堂记》张思敬
## 钦定古今图书集成/理学汇编/学行典/第226卷 > 《颍考叔祠堂记》张思敬

一言而格君心之非，一善而获万世之誉，非忠孝之
志，迥出辞表，岂能使听之者感激追悼，喜愧交集者
哉？寥寥宇宙闲，能以纯孝锡类，其颍考叔之谓乎！公
郑人也。按《春秋左氏传》，事庄公为颍谷封人。初，庄公
有弟曰共叔段，多才好勇，而贪觊无厌，母姜氏爱之，
与之谋，将启而袭郑。庄公命子封帅车乘克之，遂迁
姜氏于城颍，誓以黄泉为期。考叔因赐食之暇，曰：“小
人有母，未尝君之羹，请遗之。”庄公寤焉，教掘地为隧，
相见子母如初。於戏，贤矣哉！公以推己及人之诚而
亲其亲，忍使其君遗其亲而弗亲也。庄公始根于私
憾，悔心既萌，破其疑，疏其窒，忽然而良性复。虽然，人
之虚灵，岂终晦耶？与夫讦而为直，戅“而为忠，不逊而
为勇，构怨钩祸，其于绳愆匡恶，果何益哉？故智者待
其机而后动，君子伺其闲而后言，以善诱之，反诸正
而已。”上下之情，雍熙洞洽，功简而效速。伟乎哉《对扬
休》也。窃思道义之士，于笑谈顷足以致君民者，古不
为不多。而考叔裔、独昌、闻独永，又从而祠之。扶持天
伦之功为重，而报之者亦丰且厚耶？士人名颍水之
梁曰颍桥，据桥三百步有奇，巨冢巍然，实公葬所也。
傍有祠址宛存。至大庚戌，曹南赵君汝翼，雅德君子
也。由太常大乐署令出尹襄城，以化民为首，曰：“前贤
馀芳，焕耀经史”，读者莫不兴起。况历遗墟，仰严祠于
徘徊，叹美闲，其劝激，又将何如耶？遂因其故基，建祠
设像，“俾往来之人，为臣者思慕其忠，为子者景慕厥
孝。既知行道扬名之瑞，又表匡世事上之要。其于裨
治道，厚民彝，玆祠其张本欤？”时至大三年九月也。